Идиофондар төркөмөнә ( үҙенән-үҙе яңғыраусы ) ҡумыҙ , шаҡылдаҡ ( сулпылы рам , тауыш ҡоралды һелкетеп сығарыла ) , ҡыңғырау , ҡайраҡ ( кастаньетаның аналогы , тауыш шымартылған бер пар яҫы ташты бер-береһенә һуғып сығарыла ) ; тояҡ ( йылҡының эшкәртелгән ҡуш тояғы ) , таяҡ ( ҡаты ағас төрҙәренән ике таяҡ , оҙонлоғо яҡынса 150 мм ) , һайғау ( ксилофондың аналогы , төрлө оҙонлоҡтағы бер нисә шыйҙанан тора , уларға ағас сүкештәр менән һуғалар ) ; саң ( элеп ҡуйылған металл предмет , уға шаҡылдаҡ менән һуғалар , кешеләрҙе сходҡа һ.б. сараларға йыйыу өсөн сигнал рәүешендә ҡулланылған ) , хайран ( танау формаһында бөгөлгән алюмин фольга киҫәге , бер ҡул менән тотоп танауға ҡуялар , танауҙан тын сығарыу юлы аша барлыҡҡа килгән тауышҡа өҫтәмә эффект биреү өсөн икенсе ҡул менән ишаралар яһайҙар ) ҡарай .